
[image: image2.png]



МИНИСТЕРСТВО НА ВЪТРЕШНИТЕ РАБОТИ

София 1000, ул. „Шести септември“ № 29
рег. № 8121р-11187
06.07.2020 г.

ОБЯВЛЕНИЕ
На основание чл. 10а, ал. 2 от Закона за държавния служител, чл. 14, ал. 1 от Наредбата за провеждане на конкурсите и подбора при мобилност на държавни служители (НПКПМДСл) и заповед № 8121К-7627/29.06.2020 г. на министъра на вътрешните работи в качеството си на орган по назначаване, обявявам конкурс за заемане на 1 (една) вакантна длъжност
СИСТЕМЕН АДМИНИСТРАТОР, II степен

в 03 сектор „Радиорелейни и безжични преносни системи“ към отдел „Специализирани комуникационни и информационни системи“ при дирекция „Комуникационни и информационни системи“ - МВР, длъжностно ниво: 6 съгласно Класификатора на длъжностите в администрацията, наименование на длъжностното ниво: експертно ниво 2
I. Минимални и специфични изисквания за заемане на длъжността:

1. Образователно-квалификационна степен - „бакалавър“.
2. Област на висшето образование - социални, стопански и правни науки; природни науки, математика и информатика; технически науки; сигурност и отбрана.
3. Професионално направление - обществени комуникации и информационни науки; математика; информатика и компютърни науки; електротехника, електроника и автоматика; комуникационна и компютърна техника; национална сигурност; военно дело; машинно инженерство; администрация и управление.
4. Професионален опит - 3 години или минимален ранг III младши.

5. Кандидатите да отговарят на изискванията на чл. 7 от Закона за държавния служител (ЗДСл).

6. Да притежават или да получат разрешение за достъп до класифицирана информация до ниво на сигурност „Секретно“. Съгласно чл. 10д, ал. 4 от ЗДСл, актът за назначаване се издава в 14 - дневен срок от получаването на разрешението за достъп, когато не е представен такъв документ.
II. Начин за провеждане на конкурса:

1. Решаване на тест;

2. Интервю.
III. Необходими документи, място и срок на подаването им:

1. Писмено заявление за участие в конкурса по образец съгласно Приложение № 3 към чл. 17, ал. 2 от Наредба за провеждане на конкурсите и подбора при мобилност на държавни служители (НПКПМДСл) - по образец.

2. Декларация по чл. 17, ал. 3, т. 1 от НПКПМДСл - по образец.

3. Копие от документ за придобита образователно-квалификационна степен и допълнителни квалификации. Когато дипломата за придобито в Република България образование е вписана в Регистъра на завършилите студенти и докторанти, в заявлението се посочват номер, дата и издател на дипломата, а ако документът за признаване на придобитото в чужбина образование е вписан в регистрите за академично признаване на Националния център за информация и документация, в заявлението се посочват номер, дата и издател на документа за признаване, като копие на диплома не се прилага.
4. Копие от документи, удостоверяващи продължителността и областта на професионалния опит.

5. Копие от други документи, свързани с изискванията за заемането на длъжността.
Кандидатите следва да имат предвид обстоятелствата посочени в чл. 7, ал. 2 от ЗДСл, както и задължението им при класиране да представят необходимите документи за проучване за издаване на разрешение за достъп до класифицирана информация съгласно ЗЗКИ и Правилника за прилагане на ЗЗКИ.

Подаването на заявлението и приложенията към него се извършва лично от всеки кандидат или чрез пълномощник. Документите може да се подават и по електронен път на електронен адрес DCIS_ChRPO@mvr.bg, като в този случай заявлението и декларацията следва да бъдат подписани от кандидата с електронен подпис. Срокът за подаване на документите е 10 (десет) дневен от датата на публикуване на обявлението за конкурса, на адрес: гр. София, ул. „Шести септември“ № 29, приемна на Министерството на вътрешните работи, всеки работен ден от 10:00 ч. до 12:00 ч. и от 14:00 ч. до 16:00 ч.

Телефон за справки и допълнителна информация: 02/982 29 90.
IV. Описание на длъжността, съгласно длъжностната характеристика:
- отговаря за поддържането и профилактиката на намиращата се в експлоатация радиорелейна комуникационна техника в работно и извън работно време;

- отговаря за правилното регистриране и отстраняване на повреди;
- осъществява управление и системно администриране на цифровите радиосистеми и мрежи в МВР;

- участва в изготвянето на заявките за нова апаратура, резервни части и материали, необходими за поддържане на намиращата се в експлоатация техника за централните и териториални структури на дирекцията;
- участва в дейностите по кандидатстване на сектора с проектни предложения по оперативни програми, фондове и механизми, финансирани с европейски средства;

- участва в конкурси за избор на изпълнител и при изпълнение на договори по оперативни програми, фондове и механизми, финансирани с европейски средства;
- участва в работни групи и експертни съвети свързани с дейността на сектора.
V. Граници (от-до) на заплатата, определена за длъжността за степен 1: от 660 лева до 2100 лева, съгласно Наредба за заплатите на служителите в държавната администрация.

При назначаване на кандидата спечелил конкурса, се определя основна месечна заплата по Приложение № 1 към Наредбата за заплатите на служителите в държавната администрация и съгласно Вътрешните правила за заплатите в МВР.
VІ. Брой работни места, за които е обявен конкурс за длъжността: 1 бр.
VIІ. Списъци и други съобщения във връзка с конкурса ще бъдат обявявани на електронната страница на дирекция „Човешки ресурси” - МВР - в интернет и интранет.
МИНИСТЪР:
/   П   /
Младен Маринов

